
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση οριστικής αποζημίωσης 
ιδιοκτητών έκτασης που βρίσκεται στην περιοχή 
ΔΗΜΟΥ ΑΜΑΡΟΥΣΙΟΥ και που απαλλοτριώθηκε 
υπέρ και με δαπάνη του ΟΣΚ, με σκοπό την ανέ¬ 
γερση διδακτηρίου του 18ου ΔΗΜ. ΣΧΟΛΕΙΟΥ 
ΑΜΑΡΟΥΣΙΟΥ . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του Οικισμού Βόνι¬ 
τσας του Δήμου Βόνιτσας (Ν. Αιτωλοακαρνανίας) 
και τροποποίηση του εγκεκριμένου ρυμοτομικού 
σχεδίου στα σημεία σύνδεσης. 2 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Γ1/Φ.54338/9804 (1) 

Ειδοποίηση για παρακατάθεση οριστικής αποζημίωσης 
ιδιοκτητών έκτασης που βρίσκεται στην περιοχή ΔΗ¬ 
ΜΟΥ ΑΜΑΡΟΥΣΙΟΥ και που απαλλοτριώθηκε υπέρ και 
με δαπάνη του ΟΣΚ, με σκοπό την ανέγερση διδακτη¬ 
ρίου του 18ου ΔΗΜ. ΣΧΟΛΕΙΟΥ ΑΜΑΡΟΥΣΙΟΥ. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία 
«Οργανισμός Σχολικών Κτιρίων», που εδρεύει στην Αθήνα 


και επί της οδού Φαβιέρου 30, ειδοποιεί ότι σύμφωνα με 
την 1087862/6876/0010/ 31.8.89 (ΦΕΚ 565/Τ.Δ/89) 
κοινή απόφαση των Υπουργών Παιδείας - θρησκευμάτων 
και Οικονομικών, για την κήρυξη αναγκαστικής απαλλοτρί¬ 
ωσης, υπέρ και με δαπάνη του ΟΣΚ έκτασης εμβαδού 
4.552,32 μ2 (και σύμφωνα με το οριστικό διάγραμμα του 
κτηματογράφου 4.520,50μ2), που βρίσκεται στο ΔΗΜΟ 
ΑΜΑΡΟΥΣΙΟΥ και μεταξύ των δρόμων ΙΩΝΟΑΣ - ΣΥΓ- 
ΓΡΟΥ & ΚΑΝΑΡΗ (τμήμα ΟΤ 103) και προορίζεται για την 
ανέγερση διδακτηρίου του 18ου ΔΗΜΟΤΙΚΟΥ ΣΧΟ¬ 
ΛΕΙΟΥ ΑΜΑΡΟΥΣΙΟΥ, καθορίστηκε η οριστική αποζημί¬ 
ωση σύμφωνα με την 4908/13.5.92 απόφαση του Εφε- 
τείου Αθηνών σε ποσό μικρότερο της προσωρινής αποζη¬ 
μίωσης που παρακατατέθηκε στο Τ.Π. και Δανείων και δη- 
μοσιεύθηκε στο ΦΕΚ. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Η Αντιπρόεδρος Δ.Σ. 

ΔΙΟΝΥΣΙΑ ΠΑΠΑΪΩΑΝΝΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 61689/2763 (2) 

Έγκριση πολεοδομικής μελέτης του Οικισμού Βόνιτσας 
του Δήμου Βόνιτσας (Ν. Αιτωλοακαρνανίας) και τροπο¬ 
ποίηση του εγκεκριμένου ρυμοτομικού σχεδίου στα 
σημεία σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4, 5 και 6) και 7 
(παρ. 1,2 και 4) του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 3,9 και 70 του Ν.Δ/τος της 
17.7.1923 «Περί σχεδίων πόλεων κλπ.» (Α' 228) όπως το 
άρθρο 3 μεταγενέστερα τροποποιήθηκε και συμπληρώ¬ 
θηκε. 

3. Τις διατάξεις των άρθρων 1,6 (παρ. 1), 7,8, και 9 του 
Ν. 1577/1985 «Γενικός Οικοδομικός Κανονισμός» (Α' 
210) όπως τροποποιήθηκαν με το άρθρο 13 (παρ. 1,2,3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας «ΟΚΧΕ» και άλλες σχετικές διατά¬ 
ξεις» (Α' 141) και το άρθρο 1 (παρ. 3,4) του Ν. 1772/1988 
«Τροποποίηση διατάξεωην του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις της παρ. 1 εδ. ιδ του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την 18675/706/28.8.1985 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημο¬ 
σίων Έργων «Έγκριση Γενικού Πολεοδομικού Σχεδίου 
(Γ.Π.Σ.) του οικισμού Βόνιτσας της Κοινότητας Βόνιτσας 
(Ν. Αιτωλίας και Ακαρνανίας)» (Δ' 231). 

6. Τις 87/1988, 20/1991,54/1991 γνωμοδοτήσεις του 
Δημοτικού Συμβουλίου Βόνιτσας. 

7. Την 13/1991 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Ν. Αιτωλοακαρνανίας. 

8. Την 738/1991 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις διατάξεις αυτού του Δ/ 
τος δεν προκαλείται δαπάνη σε βάρος του κρατικού προϋ¬ 
πολογισμού και του οικείου Δήμου. 

10. Την 219/1993 γνωμοδότηση του Συμβουλίου της 
Επικρατείας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται: 

α) Το πολεοδομικό σχέδιο της πολεοδομικής ενότητας 
Ανατολικής Βόνιτσας του Δήμου Βόνιτσας (Ν. Αιτωλοα¬ 
καρνανίας) με τον καθορισμό οικοδομήσιμων χώρων, 
οδών, κοινοχρήστων χώρων, πεζοδρόμων και 
β) Η τροποποίηση του εγκεκριμένου ρυμοτομικού σχε¬ 


δίου του ίδιου δήμου στα σημεία σύνδεσής του με την πα¬ 
ραπάνω περιοχή με την μετατόπιση οικοδομικών - ρυμο¬ 
τομικών γραμμών και τη μετατροπή κοινόχρηστου χώρου 
σε οικοδομήσιμο, όπως οι παραπάνω ρυθμίσεις φαίνονται 
στα δύο (2) πρωτότυπα χρωματισμένα διαγράμματα σε 
κλίμακα 1:1000 που θεωρήθηκαν από τον Προϊστάμενο 
της Διεύθυνσης Τοπογραφικών Εφαρμογών με την 
61689/1993 πράξη του και που αντίτυπά τους σε φωτο- 
σμίκρυνση δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το 
σχέδιο εγκρίνεται με το άρθρο 1 του παρόντος. 

Άρθρο 3 

Στους οικοδομήσιμους χώρους επιτρέπονται οι χρήσεις 
γενικής κατοικίας, όπως προσδιορίζονται με το άρθρο 3 
του από 23.2.1987 Π.Δ/τος (Δ' 166). 

Άρθρο 4 

α) Στο πρόσωπο των οικοπέδων, οικοδομημένων ή μη, 
που βρίσκονται στη περιοχή της οποίας τροποποιείται το 
σχέδιο καταργείται το προβλεπόμενο από το εγκεκριμένο 
σχέδιο προκήπιο και επιβάλλεται νέο πλάτους τεσσάρων 
(4) μέτρων. 

β) Στο πρόσωπο των οικοπέδων, οικοδομημένων ή μη, 
που βρίσκονται στη περιοχή της οποίας εγκρίνεται το σχέ¬ 
διο επιβάλλεται προκήπιο πλάτους τεσσάρων (4) μέ¬ 
τρων. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται (τομέας III) ως εξής: 

1. Ελάχιστο πρόσωπο: δέκα τέσσερα (14) μ. 

Ελάχιστο εμβαδόν: τετρακόσια (400) τ.μ. και υπό την 

προϋπόθεση ότι στο οικοδομήσιμο τμήμα τους εγγράφε- 
ται κάτοψη κτιρίου με: 

Ελάχιστη επιφάνεια: πενήντα (50) τετραγωνικά μέτρα 
και Ελάχιστη πλευρά: πέντε (5) μέτρα. 

2. Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφανείας τους. 

3. Συντελεστής δόμησης: οκτώ δέκατα (0,8). 

4. Μέγιστο επιτρεπόμενο ύψος των ανεγερθησομένων 
κτιρίων: εννέα (9) μέτρα. 

5. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή στέγης ύψους μέχρι δύο (2) μέ¬ 
τρα. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 9 Ιουνίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

